Čajka smejivá

**Čajka smejivá** (iné názvy **čajka chichotavá**, **čajka smejivá – obyčajná**; lat. *Chroicocephalus ridibundus* staršie *Larus ridibundus*) je druh z čeľade čajkovité (*Laridae *). Hniezdi v Palearktíde. Vyskytuje sa takmer na polovici územia Slovenska, hniezdi na ostrovoch. Podľa Medzinárodnej únie na ochranu prírody a prírodných zdrojov čajka smejivá patrí medzi najmenej ohrozené druhy, trend celkovej populácie nie je známy, populácia v Európe v rokoch 19902013 mierne klesla, kým v severnej Amerike za posledných 40 rokov tamojšie populácie výrazne stúpli o 361%, to je 46,6% nárast každú dekádu. Prieskum bol vykonávaný na území menšom ako je polovica areálu rozšírenia na severoamerickom kontinente.

## Opis
Čajka smejivá meria 37 – , rozpätie krídel má 94 –  a váži 211 – 340 g.     

## Hlas

Ozýva sa veľmi hlasno hlavne v hniezdnych kolóniách ostrým volaním *"kriää"* a varovným hlasom *"ke-ke-ke"*.

## Výskyt a stav na Slovensku
Čajka smejivá sa na Slovensku vyskytuje celý rok. Hniezdi v kolóniách na ostrovoch veľkých vodných nádrží a rybníkov. Koncom februára prilietajú na hniezdiská a po vyhniezdení ich môžeme nájsť skoro na polovici územia Slovenska. Zimujú na nezamrznutých vodných plochách a za potravou zalietajú na polia, do miest a na smetiská.

Odhadovaný počet hniezdiacich párov je 9 000 – 17 000, zimujúcich jedincov 12 000 – 35 000. Veľkosť populácie i územie na ktorom sa vyskytuje sú *stabilné*, maximálna zmena do 20%. Ekosozologický status v rokoch 1995, 1998 a 2001 žiadny. V roku 2014 *LC* - menej dotknutý. Stupeň ohrozenia *S* – vyhovujúci ochranársky status.

## Biotop
Uprednostňujú vodné plochy, močiare a rybníky. Na ostrovoch vodných plôch hniezdia a v okolí hľadajú potravu. V mimohniezdnom období sa vyskytujú pri riekach, väčších vodných tokoch, na poliach aj na sídliskách miest.

## Potrava
Čajka smejivá sa živí najmä živočíšnou potravou. Vodný aj suchozemský hmyz a jeho larvy, ryby a drobné cicavce. Zo začiatku jari vyhľadáva suchozemský hmyz a červy, ak ho je nedostatok tak sa viac orientujú na vodný hmyz, hraboše a ryby. Z vodnej hladiny zbierajú rôzne odpadky v zimnom období. Konzumujú aj rastlinnú potravu, odtrhujú si zo stromov čerešne i žalude.

## Ochrana
Je zákonom chránená, spoločenská hodnota je 230 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).

## Galéria

Larus ridibundus Oulu 20130506 01.JPG|Hlava dospelej čajky smejivej v mesiacoch marec až júl
Chroicocephalus ridibundus in flight (adult in summer plumage).JPG|Dospelá čajka smejivá v jarnom šate za letu, biela predná hrana krídla je dobrý spoznávací znak
Chroicocephalus ridibundus (Germany,Bamberg).jpg|Hlava dospelej čajky smejivej v zimnom šate v mesiacoch júl až marec
Black-headed Gull-Mindaugas Urbonas-10.jpg| Letiaca dospelá čajka smejivá v zimnom šate
Ohrid lake, Macedonia.jpg|Sediaci kŕdeľ čajok smejivých
PikiWiki Israel 7224 Black-headed Gulls.jpg|Letiaci kŕdeľ čajok smejivých
PikiWiki Israel 7222 Black-headed Gull 1.JPG|Plávajúci kŕdeľ čajok smejivých
Larus ridibundus nest with eggs.jpg|Vajíčka
Chroicocephalus ridibundus -Minsmere, Suffolk, England -adult and chick-8.jpg|Dospelá čajka smejivá s mláďaťom


## Referencie


## Iné projekty

## Externé odkazy
 
* 

Kategória:Čajkovité
Kategória:Najmenej ohrozené druhy
Kategória:Vtáky na Slovensku